TERSA D.O.O.
NIKOLE TESLE 71
31553 ČRNKOVCI
OIB 80835896442

U Črnkovcima, 17.07.2018.



OBAVIJEST O NABAVI I POPIS DOKUMENTACIJE

Evidencijski broj nabave :

Tersa 1/2018

Vrsta postupka nabave :

Javno nadmetanje sukladno Prilogu 3. Postupci nabave za osobe koje nisu obveznici zakona o javnoj nabavi koji je sastavni dio uputa za prijavitelje u okviru natječaja „Povećanje energetske učinkovitosti i korištenja obnovljivih izvora energije u proizvodnim industrijama“ (referentni broj: KK.04.1.1.01).

Naziv projekta:  

KOGENERACIJA, KK.04.1.1.01.0124

Podaci o naručitelju i osobama zaduženim za komunikaciju s ponuditeljima

Naziv naručitelja : TERSA D.O.O.
OIB: 80835896442
Adresa:  31553 Črnkovci, Nikole Tesle 71, Hrvatska
Odgovorna osoba naručitelja: Vlado Šakić, direktor

Kontakt osoba naručitelja: Vlado Šakić 

Telefon: 098/252562
E-mail: tersa@tersa.hr


Predmet nabave : 

Predmet nabave obuhvaća dostavu, montažu, puštanje u rad, obuku korisnika, za sve komponente sistema kogeneracijskog postrojenja za proizvodnju električne energije i topline koje kao gorivo koristi krutu biomasu – drvnu sječku pirolitičkim postupkom. Projektirana nazivna snaga kogeneracije  je 400 kW električne i 615 kW toplinske energije. Ponuda mora obuhvaćati sve stavke priloženog troškovnika „tender-kogeneracija-tersa“.
Kratki opis investicije :

Projektom je planirana:
•	rekonstrukcija i dogradnja postojeće hale za smještaj kogeneracijskog postrojenja
           (građevinski i obrtnički radovi, vodoopskrba, manipulativne površine i odvodnja) 
•	nabava kogeneracijskog postrojenja za proizvodnju 400 Kw električne i 615 kW toplinske
           energije (kogeneracijsko postrojenje, toplovodna instalacija, ventilacija postrojenja)
•	elektroinstalacije (izrada podzemnog NN elektrovoda cca 435 m, priključak, rasvjeta,
            informatička instalacija, video nadzor, instalacija za zaštitu od munje)
•	instalacija sustava vatrodojave

Osim ovih aktivnosti planirana je i aktivnosti demontaže i zbrinjavanja opreme koja se zamjenjuje (stari kotao), ali nema financijski učinak, jer će tu aktivnost korisnik obaviti svojim snagama, a doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti  nije prihvatljiv trošak.

Projekt uključuje i :
•	Aktivnost pripreme dokumentacije projektnog prijedloga i ostale projektno-tehničke
            dokumentacije (izrada Prijavnih obrazaca i ostale dokumentacije projektnog prijedloga, izrada 
            ostale projektno-tehničke dokumentacije koja obuhvaća, između ostalog, glavni projekt, izrada
            dokumentacije za nabavu roba, pružanja usluga i izvođenja radova)
•	Upravljanje projektom i administracija te promidžba i vidljivost (upravljanje aktivnostima 
            projekta, administracija i tehnička koordinacija, financijsko upravljanje, izvještavanje, nadzor
            izvedbe radova i puštanja u pogon, promidžba i vidljivost)
Opći opis projekta
Na zahtjev investitora Tersa d.o.o. Črnkovci, pristupilo se izradi projekta rekonstrukcije i dogradnje postojeće hale za smještaj kogeneracijskog postrojenja 400 Kw za proizvodnju električne i 615 kW toplinske energije iz drvnih ostataka, u Črnkovcima, Ulica Nikole Tesle, na k.č.br. 370/14, k.o. Črnkovci, te izrada podzemnog NN elektrovoda cca 435 m i podzemnog toplovoda cca 280 m, od kogeneracijskog postrojenja do postojećeg postrojenja za sušenje drveta na k.č. br. 370/4, u ulici Nikole Tesle. Podzemni vodovi izvode se na k.č.br. 370/14, 370/10, 370/9, 370/5, 370/4, k.o. Črnkovci. 
Postojeća hala predviđena za rekonstrukciju smještena je na k.č. br. 370/14 u Ulici Nikole Tesle u Poduzetničkoj zoni Črnkovci. 
Predviđena trasa toplovodnog podzemnog cjevovoda i podzemnog NN energetskog voda biti će položena na k.č. br. 370/14, te preko južnog dijela k.č. br. 370/10, 370/9, 370/5 i 370/4.
Postojeća hala smještena je u jugozapadnom dijelu čestice 370/14, k.o. Črnkovci. Hala je max. dimenzija  18,83 x 15,19 m, približno pravokutnog oblika. Postojeća hala izvedena je u čeliku, stupovi i sekundarini nosači koji tvore konstrukciju zidova hale su izvedeni od kutijastih profila, tako sačinjeni okviri ispunjeni su opekom, te zajedno tvore zidove hale. Krovnu konstrukciju čine 3 glavna rešetkasta nosača izvedeni od dvostrukih „L“ profila različitih dimenzija spajani čeličnim spojnim pločama, zavarivanjem. 
Rubni glavni nosači izvedeni su kao punostijeni, pravokutnog poprečnog presjeka. Tako izvedena krovna konstrukcija po dužini dijeli halu na 4 polja. Sekundarni nosači izvedeni su kao kontinuirani preko 4 polja, karakterističnim UPN 100 profilom, međusobnog osnog rastera od cca 96 cm na koje su kao pokrov pričvršćene azbest cementne ploče.
Projektiranim stanjem je planirano rekonstruirati i dograditi postojeću halu na način koji zahtjeva kogeneracijsko postrojenje. Postojeću halu je potrebno dograditi za cca 22,63 x 14,55 m, te će tako dograđena hala biti max. dimenzija 41,28 x 15,19 m, te rekonstruirati u smislu nadogradnje do max. visine od 13,50 m. 
Opis kogeneracijskog postrojenja
Postrojenje za proizvodnju električne energije i topline koje kao gorivo koristi krutu biomasu – drvnu sječku. Drvnu sječku možemo dobiti iz drvnih proizvodnih ostataka, drvnih ostataka skupljenih s šumskog tla i sl. Sasječeni drvni ostaci se dovoze u sušaru, odnosno dva spremnika drvne sječke koji se nalaze na kraju postrojenje. 
Spremnici su izvedeni s rešetkastim podom, tako da se topli zrak doveden ventilacijskim kanalima upuhuje ispod rešetkastog poda na kojem je skladištena drvna sječka koja se na taj način suši na 10-14% vlage. Tako osušena sječka prebacuje se u sedmodnevni spremnik s pokretnim podom koji se nalazi odmah pokraj spremnika za sušenje. Osušena sječka se odvodi do pužnog transportera koji ju odvodi do sustava pirolize. 
Pirolitičko djelovanje se  odvija na temperaturi do 500 °C usiljed čega dolazi do pougljenja (karbonizacije) drveta i stvaranja plina. Plin koji sadrži katran (tar) i krute čestice odlaze u gasifikator (reaktor) gdje se na temperaturi od 850 °C gasificiraju krute čestice . Filtriranje plina je potrebno kako bi se odvojile čestice ugljena iz plina, te tako dobili čisti plin. Dobiveni ugljen koji je biološki proizvod sprema se u vreće i potom koristi za pročišćivanje vode ili se briketira i koristi za roštilj. 
Proizvedeni plin se hladi na temperaturi od 30 °C i koristi za pokretanje plinskog motora koji je osovinom povezan s generatorom. Generirana električna energija se koristi u proizvodnom kogeneracijskom postrojenju, kao i u postojećem pogonu drvne tvornice.
Proizvedena toplina 615 KWh iz procesa rasplinjivanja i hlađenja motora se isporučuje preko podzemnog toplovoda u postojeću drvnu tvornicu. 
Niskotemperaturni dio topline 50 °C se koristi za sušenje drvne sječke u kogeneracijskom postorojenju.
Svrha projekta
Opisana investicija je planirana radi ostvarenja energetskih ušteda kroz povećanje učinkovitosti korištenja energije u proizvodnim industrijama, omogućujući jednake količine rezultata korištenjem manje količine ulazne energije te smanjenje udjela konvencionalnih (fosilnih) goriva u ukupnoj potrošnji energije uvođenjem obnovljivih izvora energije (OIE), a kroz energetske uštede se smanjuju i troškovi poslovanja tvrtke, te se time i povećava njena konkurentnost.
Za realizaciju ovog projekta izrađena je potrebna projektna dokumentacija i to:
	


	Projekt
	Projektant i suradnici

	MAPA 1
	GEODETSKI PROJEKT
GP 025/2017
	Projektant:
Dinko Mikičić, mag.ing.geod.et geoinf.
GeoSpot d.o.o., NAŠICE

	[bookmark: _Hlk494351937]MAPA 2
	GLAVNI ARHITEKTONSKI PROJEKT
GLP-A-43/2017
	Glavni projektant:
Branko Urban, dipl.ing.arh.
Suradnica:
Nikolina Tomić, univ.bacc.ing.arch.
EXPERT d.o.o. NAŠICE

	MAPA 3
	GLAVNI GRAĐEVINSKI PROJEKT
PROJEKT KONSTRUKCIJE
GLP-G-43/2017
	Projektant:
Marcel Puljko, mag.ing.aedif.
Suradnik:
Filip Pavlović, mag.ing.aedif. EXPERT d.o.o. NAŠICE

	MAPA 4
	GLAVNI GRAĐEVINSKI PROJEKT
HIDRANTSKE MREŽE, MANIPULATIVNIH POVRŠINA I ODVODNJE
GLP-H-43/2017
	Projektant:
Slavica Paunović, mag.ing.aedif.
EXPERT d.o.o. NAŠICE

	MAPA 5
	GLAVNI PROJEKT ELEKTROTEHNIČKIH INSTALACIJA, br. 224/2017
	Projektant:
Darko Dobrijević, dipl.ing.el.
DD ELECTRIC,d.o.o. BJELOVAR

	MAPA 6
	GLAVNI PROJEKT INSTALACIJA VATRODOJAVE
br. 227/2017
	Projektant:
Darko Dobrijević, dipl.ing.el.
DD ELECTRIC,d.o.o. BJELOVAR

	MAPA 7
	GLAVNI PROJEKT STROJARSKIH INSTALACIJA
br. 42/2017
	Projektant:
Hrvoje Šipušić, dipl.ing.stroj.,   HS-ING d.o.o. Bjelovar



Ishođena je Građevinska dozvola Klasa: UP/I-361-03/18-01/000005, Urbroj: 2158/1-01-13-01/18-18-0004 od 09.01.2018. godine.

Zainteresirani ponuđači po potrebi mogu obaviti uvid u cjelokupnu projektnu dokumentaciju, kako bi u slučaju nedostatnosti podataka iz tehničkih opisa i troškovnika stekli cjelokupnu sliku o planiranom zahvatu. Uvid u glavni projekt treba prethodno najaviti u komunikaciji (obavezno e-mailom) sa gore navedenim kontakt osobama.


Kriteriji odabira

Kriteriji za kvalitativni odabir gospodarskog subjekta
Ako ponuditelj ne zadovoljava postavljene kriterije za kvalitativni odabir, njegova ponuda ne može biti ocijenjena i odbacuje se.
Svrha je procijeniti ima li ponuditelj dovoljne financijske, ekonomske, tehničke i profesionalne kapacitete da izvede ugovorne zadaće.
Ekonomski i financijski kapaciteti 
Ekonomske i financijske kapacitete ponuditelj treba dokazati za 2015., 2016. i 2017.  godinu. 
Ukupni prihod ponuđača
Prosječni ukupni prihod ponuđača za  tri protekle godine treba iznositi minimalno 14.000.000,00 kn. Za inozemne ponuditelje ukupni prihod iskazan u € preračunava se u kune prema srednjem tečaju HNB na dan zaključenja natječaja. 
Ponuditelj isto dokazuje službenim godišnjim financijskim izvještajem, Račun dobiti i gubitka. Inozemni ponuditelji moraju dostaviti odgovarajući službeni dokument sa iskazanim ukupnim prihodom. 
Profesionalni i tehnički kapaciteti 
Reference
Ponuditelj treba imati uspješno provedena minimalno 2 projekta iste prirode i kompleksnosti u  godini u kojoj je započeo postupak nabave (2018.) i tijekom prethodne 3 godine (2015. – 2017.)
Ponuditelji dokazuju reference popunjenim obrascem reference koji je u prilogu poziva, Prilog 3.. Poželjno je dostaviti i odgovarajuće izjave o zadovoljstvu svojih kupaca i/ili preslike ugovora. Potrebno je dostaviti samo dijelove ugovora u kojima je opis ulaganja i ovjera prodavatelja i kupca, ostale dijelove ugovora koji predstavljaju poslovnu tajnu nije nužno dostavljati.
Mogućnost stupanja u posao
Ponuđač mora biti spreman započeti provedbu projekta – stupiti u posao, najkasnije u roku od 10 dana od primitka odluke o izboru najpovoljnijeg ponuđača. Očekivani rok je 25.08.2018. godine.


Kriteriji za odabir ponude
Tehničkim  specifikacijama (iz tendera) određene su minimalne tehničke karakteristike (vrijednosti) koje sve ponude moraju zadovoljiti, što se ocjenjuje po principu ispunjava/ne ispunjava. Ponude koje ne ispunjavaju sve zadane tehničke specifikacije neće se dalje razmatrati i biti će odbijene kao nezadovoljavajuće.
metodologija ocjene kriterija:

Ekonomski najpovoljnija ponuda, relativni model ocjene ponuda 

Ocjena pojedine ponude ovisi o ostalim ponudama dostavljenim u postupku prikupljanja ponuda.

T = P + RI1 + RI2+ RI3+ RI4 
T = ukupan broj bodova  
P = broj bodova koji je ponuda dobila za ponuđenu cijenu 
RI = broj bodova koji je ponuda dobila za ponuđene necjenovne kriterije 

broj bodova koje će ponude dobiti po kriterijima:
· P -  cijena – 50% => 50 bodova 
· RI1 - rok izvedbe radova – 15% => 15 bodova 
· RI2 - jamstveni rok – 10% => 10 bodova 
· RI3 - vrijeme odaziva na servisnu intervenciju – 10 % => 10 bodova. 
· RI4 - efikasnost postrojenja – 15 % => 15 bodova

Cjenovni kriterij (P)

Broj bodova koji pojedina ponuda dobije za ponuđenu cijenu ovisi o najnižoj i/ili najvišoj cijeni ponuda ostalih ponuditelja u postupku, sukladno sljedećoj formuli:

P = Pl/Pt * 50 

P – broj bodova koji je ponuda dobila za ponuđenu cijenu 
Pl – najniža cijena ponuđena u postupku prikupljanja ponuda
Pt – cijena ponude koja je predmet ocjene 
50 – maksimalni broj bodova 

Necjenovni kriteriji  (RI) :

rok izvedbe radova RI1

Maksimalni dopušteni rok za završetak radova je 12 mjeseci od stupanja u posao. Očekivani   početak radova je 25.08.2018. godine.  Bodovi za povoljniji rok dodjeljivat će se u skladu sa slijedećom skalom bodova: 
a) Izvedba u roku manje od 10 mjeseci 15 bodova 
b) Izvedba u roku od 10 do 11 mjeseci 8 bodova
c) Izvedba u roku više od 11 mjeseci 5 bodova

jamstveni rok RI2

Minimalni jamstveni rok je 1 godina.  Bodovi za povoljniji rok dodjeljivat će se u skladu sa slijedećom skalom bodova: 
b)	Jamstveni rok više od 1,5 godine 10 bodova
c)	Jamstveni rok više od 1 do 1,5 godina 5 bodova

vrijeme odaziva na servisnu intervenciju RI3

Maksimalni dopušteni rok za odaziv na servisnu intervenciju je 24 sata.  Bodovi za povoljniji rok dodjeljivat će se u skladu sa slijedećom skalom bodova: 
a)	odaziv na servisnu intervenciju u roku 2 sata i manje 10 bodova
b)	odaziv na servisnu intervenciju u roku više od 2 sata do 12 sati 4 bodova
c)	odaziv na servisnu intervenciju u roku više od 12 sati do 24 sata 2 boda

efikasnost postrojenja RI4

Minimalna efikasnost postrojenja je 85 %. Za ocjenu efikasnosti postrojenja ponuditelj mora uz ponudu obavezno dostaviti tehničke specifikacije postrojenja koja mora sadržavati minimalno električnu snagu postrojenja u kW, toplinsku snagu postrojenja u kW, te potrošnju energenta u kg/h. Efikasnost se izračunava kao omjer između ukupne snage (električna+toplinska) i ukupno utrošene energije energenta, pri čemu se obračunava drvena sječka sa 25 % vlage, 1 kg = 3,833 kWh. Bodovi za povoljniju efikasnost dodjeljivat će se u skladu sa slijedećom skalom bodova:
a) efikasnost veća od 90 % 10 bodova
b) efikasnost više od 85 % do 90 % 5 bodova

U situaciji kada dvije ili više ponuda imaju jednaki broj bodova, korisnik će odabrati ponudu s nižom cijenom.

U situaciji kada dvije ili više ponuda imaju jednaki broj bodova te istu cijenu, korisnik će odabrati ponudu koju je ranije zaprimio. 


Mjesto isporuke 

Mjesto isporuke/izvršenja: 31553 Črnkovci, Nikole Tesle 71

Rok izvršenja radova/isporuke robe/pružanja usluga

Krajnji rok izvršenja je 12 mjeseci od stupanja u posao, odnosno 25.08.2019.

Način izrade, oblik, sadržaj i način dostave ponuda

Ponuda treba sadržavati sljedeće:
a) Broj ponude
b)  Datum ponude
c)  Rok valjanosti ponude (najkraće do 30.09.2018. godine)
d)  Naziv (tvrtka) ponuditelja
e)  Adresa ponuditelja
f)  OIB ponuditelja ili nacionalni identifikacijski broj prema zemlji sjedišta gospodarskog
    subjekta, ako je primjenjivo
g) Broj žiro računa
h) Navod o tome je li ponuditelj u sustavu PDV-a
i)  Broj telefona
j)  Adresa za dostavu pošte
k)  E-adresa
l)  Kontakt osoba ponuditelja
m) Predmet nabave
n) Cijena
· ponuda se daje na temelju unaprijed pripremljenog Troškovnika, upisati ukupnu cijenu ponude bez PDV-a, PDV treba posebno iskazati, a u prilogu ponude dostaviti ovjeren Troškovnik ispunjen s cijenama
· Ponude za opremu moraju sadržavati bitne tehničke karakteristike opreme i dodatne opreme uključujući naziv proizvođača, model/tip/šifra proizvođača, te ostale bitne karakteristike, a svaka stavka u ponudama mora sadržavati: jedinicu mjere, količinu, jediničnu cijenu i ukupnu cijenu stavke, te ukupnu cijenu ponude u odgovarajućoj valuti ovisno o zemlji podrijetla, za ponuđače iz Republike Hrvatske cijena u kunama, za dobavljače iz inozemstva cijena u €. Za inozemne ponuditelje cijena iskazana u € preračunava se u kune prema srednjem tečaju HNB na dan zaključenja natječaja. PDV treba biti posebno iskazan. Dodatna oprema mora također biti iskazana po jedinici mjere, količini i cijeni. Usluge u ponudama kao što su prijevoz, montaža, obuka (ako se naplaćuju posebno) moraju se napisati u jedinicama mjere (km, sati) te iskazati jediničnom cijenom po jedinici mjere i ukupnom cijenom usluge
· Cijene treba iskazati kao neto cijene bez ikakvih popusta, rabata ili sl.
· U ponudi uz ukupne cijene mora obavezno biti iskazana valuta (za domaće ponuđače kuna, za inozemne €).
o)   Budući je prihvatljiva jedino nova oprema obavezno navesti da će isporučena
      oprema biti nova i neupotrebljavana
      p)   ponuda mora obavezno sadržavati sve elemente za ocjenu kriterija izbora - rok izvedbe
      radova, jamstveni rok, vrijeme odaziva na servisnu intervenciju, efikasnost postrojenja 

Dostavljanje ponuda

Ponude se dostavljaju korisniku u originalu (papirnata, tiskana verzija, ovjerena žigom i potpisom) na adresu TERSA d.o.o. 31553 Črnkovci, Nikole Tesle 71. 
[bookmark: _GoBack]
Na omotnici u kojoj se nalazi ponuda treba biti minimalno naznačeno:
- vrijeme podnošenja (dan, sat, minuta, sekunda) kojeg naznačuje davatelj poštanske usluge
- naziv i adresa ponuđača
- naznaka „NE OTVARATI – PONUDA NA NATJEČAJ“

Jezik i format ponuda

Ponude ponuđača iz Republike Hrvatske moraju biti na hrvatskom jeziku, dok ponude inozemnih dobavljača mogu biti na engleskom ili hrvatskom jeziku. Ponude moraju biti ovjerene žigom i potpisom ponuđača. 

Rok dostave ponuda 

Krajnji rok za dostavu ponuda je 08.08.2018. godine, do 24:00 sati. Vrijeme podnošenja ponude je vrijeme slanja (datum, sat, minuta, sekunda) kojeg naznačuje davatelj poštanske usluge. 

Ostalo

U ponudi osim traženog minimalnog sadržaja možete navesti i ostale dodatne klauzule koje inače sadrže vaše standardne ponude.


Napomena

U slučaju ikakvih nejasnoća pri sastavljanju vaših ponuda slobodno kontaktirajte gore navedene kontakt osobe kako bi vaše ponude bile u cjelosti prihvatljive i sadržavale sve potrebne elemente.  

Prilozi i obrasci

• Prilog 1. – ponudbeni list
• Prilog 2. – troškovnik „tender-kogeneracija-tersa“
• Prilog 3. – popis referenci
• Prilog 4. – izjava o davanju suglasnosti za obradu osobnih podataka


